Unrequited

Unrequited er det femte albumet fra Loudon Wainwright III. Det var hans siste album for plateselskapet Columbia Records og ble utgitt i 1975. Sporene 1-7 ble innspilt i studio mens sporene 8-14 ble innspilt på en konsert på Bottom Line i Greenwich Village, New York. Sporene 15-17 var ikke med på den opprinnelige albumutgivelsen, men kom med som bonus-spor i CD-utgivelsen som selskapet Sony utga.

Flere av sangene er bearbeidelser av bruddet med hustruen Kate McGarrigle, kanskje spesielt «Kings and Queens», «Whatever Happened to Us» og «The Untitled», men han formidler mer bitterhet enn satire. Til tross for bruddet er sangen «Over the Hill» skrevet av både Loudon Wainwright III og Kate McGarrigle.

Hans mest minneverdige sang er kanskje «Rufus Is a Tit Man» om hans lille sønn Rufus som blir ammet og gjør faren sjalu: «You can tell by the way the boy burps that it's gotta taste fine». Billy Altman mente at sangen var «like ubehagelig å høre på som å beskrive», men i et alternativt univers og på Wainwrights konsertframføringer har sangen uansett vokst og fått universell betydning som en ode til amming. Albumet gjorde ingen stor lykke hos kritikerne (som Jim Newsom i All Music Guide) som mente at albumet fremmet musikeren sterke og svake sider, og at han gjør seg best alene med kassegitar da hans tekster kom størst til sin rett.

Sporliste 
 «Sweet Nothings» – 2:47
 «The Lowly Tourist» – 3:28
 «Kings and Queens» – 2:21
 «Kick in the Head» – 2:49
 «Whatever Happened to Us» – 2:02
 «Crime of Passion» – 3:01
 «Absence Makes the Heart Grow Fonder» – 2:28
 «On the Rocks» – 3:15
 «Guru» – 2:16
 «Mr. Guilty» – 3:25
 «The Untitled» – 2:58
 «Unrequited to the Nth Degree» – 3:59
 «Old Friend» – 2:53
 «Rufus Is a Tit Man» – 2:28
 «Rufus Is a Tit Man (Alternativ versjon)» – 2:59
 «Over the Hill» – 2:50
 «Hollywood Hopeful» – 2:39

Samtlige sanger skrevet av Loudon Wainwright III, unntatt «Over the Hill» som er skrevet av Loudon Wainwright III og Kate McGarrigle.

Referanser

Eksterne lenker   
 

Loudon Wainwright III-album
Musikkalbum fra 1975